
Hermed fremsendes forslag til fangstperioder og –kvoter i regionerne for rensdyr og moskusokser for Vinter 2027 i høring.
GN gennemførte i starten af 2024 helikoptertællinger af rensdyr og moskusokser i forvaltningsområderne Maniitsoq og Sisimiut i Qeqqata Kommunia. Tællingerne viste, at der er mange voksne moskusoksetyre og -køer i Maniitsoq-forvaltningsområde, men at der samlet set ikke er særligt mange kalve. Der fortsættes derfor med forbuddet mod at skyde køer med kalve. Det samlede antal moskusokser i Maniitsoq-forvaltningsområde har dog ikke ændret sig væsentligt i forhold til 2018. Køns- og aldersfordelingen hos moskusokserne i Sisimiut-forvaltningsområde er som den skal være, da jagten der ikke har været så intens.

Rensdyr
1. Forvaltningsområde Qaanaaq: Erhvervs- og fritidsfangst af ikke opfangede rensdyrkvoter fra sommeren og efteråret 2026 i Inglefield Land, Prudhoe Land og Olrik Fjord overføres til vinterfangst i perioden fra 1. januar til og med 30. april.
2. Fangstregion Nuussuaq: Rensdyrfangst med hundeslæde i perioden fra 8. februar til og med 28. februar med kvote på 100 rensdyr.
3. Forvaltningsområde Kangaatsiaq: Rensdyrfangst med hundeslæde i Atarnup Nunaa i perioden fra 8. februar til og med 28. februar med kvote på 100 rensdyr. 
4.
Resterende fangstregioner: Ingen vinterfangst af rensdyr i de resterende fangstregioner.     

Begrundelser: Der har i sommeren og efteråret 2026 været tre måneders ubegrænset fritidsfangst og fem måneders ubegrænset erhvervsfangst af rensdyr i Fangstregion 2 (Sisimiut-Kangerlussuaq), Fangstregion 3 (Akia-Maniitsoq) og Fangstregion 4 (Ameralik). Grundlaget for dette var, at der ifølge Grønlands Natursinstitut var blevet for mange rensdyr i de pågældende fangstregioner og at det er nødvendigt at reducere antallet. Der har i de resterende fangstregioner med færre rensdyr været 2 måneders ubegrænset fritidsfangst og 2½ måneders ubegrænset erhvervsfangst af rensdyr. Der er således ikke et særligt grundlag for vinterfangst.  
APNIPN følger i tæt samarbejde med kommunerne returnering af licenser og manglende returnering samt dermed manglende fangstmelding har den konsekvens, at de enkelte erhvervs- og fritidsfangere ikke kan søge om licenser det følgende år. 
Det understreges, at de kommunale vedtægter skal følges ved anvendelse af snescootere, ATV-er samt andre motoriserede transportmidler og at det er forbudt at anvende disse til forfølgelse og fangst af rensdyr. Motoriserede transportmidler skal holde minimumsafstand på 500 meter til rensdyr.
Moskusokser
5.
Forvaltningsområde Maniitsoq: Begrænset vinterfangst af moskusokser Vinter 2027 for hundeslæder og andre uden brug af motoriserede transportmidler i Jagtområde 1 starter 8. februar og forløber i tre uger til og med 28. februar. Der er i Jagtområde 1 kvote på 50 moskusokser.
6.
Forvaltningsområde Maniitsoq: Vinterfangst for erhvervsfangere i Jagtområde 2 i perioden fra 1. februar til og med 21. februar. Der er i Jagtområde 2 kvote på 100 moskusokser.
7.
Forvaltningsområde Maniitsoq: Vinterfangst for erhvervsfangere i Jagtområde 3 i perioden fra 1. februar til og med 21. februar. Der er i Jagtområde 3 kvote på 200 moskusokser. Området mellem Jagtområde 2 og 3 Maniitsut Alannguisa Kuussuat og området Arnangarnup Kuua i Angujaartorfiup Timaa holdes lukket.  Ingen vinterfangst i Jagtområde 4.
8.
Forvaltningsområde Sisimiut: Moskusoksekvoter fra sommer og efterår 2026, der ikke er opfanget, overføres til vinterfangst 2027 i perioden fra 1. februar til og med 21. februar, heraf skal 30 moskusokser tildeles fangst med hundeslæde. Antallet af ikke opfangede kvoter bestemmes i samarbejde med Qeqqata Kommunia.

9.
Forvaltningsområde Kangaatsiaq: Moskusoksekvoter i Sisimiut-forvaltningsområde fra sommer og efterår 2026, der ikke er opfanget, overføres til vinterfangst 2027 i perioden fra 1. februar til og med 21. februar. Antallet af ikke opfangede kvoter bestemmes i samarbejde med Kommune Qeqertalik.
10.
Moskusokseregion Naternaq: Moskusoksekvoter til forvaltningsområderne fra sommer og efterår 2026, der ikke er opfanget, overføres til de enkelte kommuner til vinterfangst 2027 i perioden fra 8. februar til og med 7. marts. Antallet af ikke opfangede kvoter bestemmes i samarbejde med Kommune Qeqertalik og Avannaata Kommunia.
11.
Forvaltningsområde Ittoqqortoormiit: Moskusoksefangst i perioden fra 1. marts til og med 31. marts. Kvoten er på 60 moskusokser.
12.
Moskusokseregion Ivittuut: Ingen vinterfangst af moskusokser.

13.
Moskusokseregion Sigguk: Ingen vinterfangst af moskusokser.
14.
Moskusokseregion Nanortalik: Ingen vinterfangst af moskusokser.

15.
Moskusokser flyttet til Paamiut-egnen og moskusokser vandret til Nuuk-fjorden er fredet.

Begrundelser: Forvaltningsområde Ivittuut: Med baggrund i de seneste års minimumstællinger af moskusokser foretaget af specifikke personer, er der ingen vinterfangst 2027 af moskusokser. Begrundelsen er, at der ikke længere er for mange moskusokser i Ivittuut.

Forvaltningsområde Sisimiut: Moskusoksekvoter for sommer og efterår bliver erfaringsmæssigt ikke opfanget og derfor overføres disse til vinterfangst.
Forvaltningsområde Kangaatsiaq: Moskusoksekvoter i Sisimiut-forvaltningsområde for sommer og efterår bliver erfaringsmæssigt ikke opfanget og derfor overføres disse til vinterfangst.
Forvaltningsområde Maniitsoq: Moskusokserne i Maniitsoq-forvaltningsområde blev umiddelbart efter vinterfangsten i 2018 talt fra helikopter. Moskusokserne blev ifølge tællingen, der blev gennemført i marts-måned, observeret i større højde over havet end tidligere (gennemsnit > 700 m) og disse områder vurderes til at have ringere fødemæssig kvalitet. For at mindske forstyrrelser af dyrene anbefaler Grønlands Naturinstitut derfor, at motoriserede køretøjer i området begrænses. 
Det er ved minimumstællinger konstateret, at det samme også sker i Jagtområde 2. Fangere og jagtbetjente har gennem de seneste år meddelt, at drægtige køer bliver mere og mere sjældne i Jagtområde 2, Jagtområde 3 og Jagtområde 4.  Med det formål at øge antallet af drægtige køer og dermed kalve anbefaler Grønlands Naturinstitut ingen vinterfangst i Jagtområde 4, og dette støttes af APNIPN. 
Fanger- og brugerviden indikerer, at der gennem de foregående år bliver observeret færre moskusokser i forvaltningsområde Maniitsoq, hvilket har tydet på, at vinterfangsten baseret på motoriserede transportmidler har negative konsekvenser for moskusoksebestanden. Dette blev også observeret under helikoptertællingen i marts 2018, hvor der ikke blev observeret nogle moskusokser i områder, hvor der havde været motoriserede transportmidler, men kun på fjeldtoppene. 

Der har ifølge fanger- og brugerviden fra Kangerlussuaq-området været store variationer i vejret gennem de foregående år. Nogle gange er der meget nedbør, hvilket især op til vinteren 2023 medførte, at meget store områder blev overiset, så dyrene ikke havde de samme muligheder for at finde føde, som de plejer at have. 
Der var i løbet af vinteren 2026 kun lidt sne ved kysten og ingen sne længere inde samt omkring Kangerlussuaq. Fangere og til dels arrangører af trofæjagt mener, at moskusokseflokke med tyre, der er klar til parring, forstyrres af trofæjagt i løbet af oktober og ikke producerer kalve. De nævnte forhold kan have medført, at der er blevet færre drægtige køer gennem de seneste år. 

Det understreges fra APNIPN, at anvendelse af snescootere, ATV’er og andre motoriserede transportmidler skal følge kommunale vedtægter og at det er forbudt at anvende disse til forfølgelse og fangst af moskusokser. Motorisede transportmidler skal holde minimumsafstand på 500 meter til moskusokser.
Sociale institutioner.

Ansøgninger fra Sociale institutioner særligt i Qeqqata Kommunia om kvoterede landbaserede fangstdyr (sommer/efterår og vinter) er gennem den seneste år steget i antal og det medfører stor arbejdsbyrde i kommunerne.APN og Qeqqata Kommunea indgik i 2022 aftale om, at kommunerne skal styre dette inden for de gældende kvoter iht. den lovgivningsmæssige mulighed. Ansøgninger skal således sendes til kommunerne..

Indhandling og salg af rensdyr og moskusokser.
Jf. § 22, stk. 6: ”Kun personer med et gyldigt erhvervsjagtbevis og påstemplet licens eller tilladelse må indhandle eller sælge hud, spæk, skind, kranie, gevir/horn, knogler, klør, kød, tænder, uld eller mavesæk fra kvoterede arter”.

Høringsfrist er til og med 16. november 2026. Høringssvar skal sendes til apn@nanoq.gl. Der henvises også til Høringsportalen på Selvstyrets webside https://naalakkersuisut.gl 
AC-Fuldmægtig Nuka Møller Lund

Departementet for Fiskeri, Fangst, Fiskeri og Landbrug
Tlf: +299 34 53 45 og Mail: numl@nanoq.gl

Bilag 1: Jagtperioder og kvoter i de enkelte regioner.
Der kræves licens før man tager på fangst efter rensdyr og moskusokser. Af nedenstående tabeller fremgår kvotefordelinger og fangstperioder i de enkelte forvaltningsområder.

Husk at fangede dyr skal rapporteres med fangstskemaet i PINIARNEQ og særmeldingsskema på bagsiden af licensen skal returneres til kommunen.
Rensdyrkvoter og fangstperioder – Vinter 2027. 

	Vestgrønland A - Forvaltningsområde Qaanaaq

	Forvaltningsområde
	Kvote
	Fangstperioder

	Inglefield Land
(Region 10)
	Ikke-opfangede af 86
	Erhvervs- og fritidsfangst: 1. januar - 30. april



	Prudhoe Land

(Region 10)
	Ikke-opfangede af 86
	Erhvervs- og fritidsfangst: 1. januar - 30. april



	Olrik Fjord
(Region 9)
	Ubegrænset
	Erhvervs- og fritidsfangst: 1. januar - 30. april



	I alt
	
	

	Avannaata Kommunia kan fastsætte jagtperioder inden for perioden 1. januar – 30. april. 

Avannaata Kommunia fordeler kvoterne til erhvervs- og fritidsfangerne i forvaltningsområdet.
Brug af snescootere, ATV-er og andre motoriserede transportmidler til forfølgning og fangst af rensdyr er forbudt og disse skal holde en minimumsafstand på 500 meter til rensdyr.


	Vestgrønland B - Region 8 - Nuussuaq

	Forvaltningsområde
	Kvote
	Fangstperioder 

	Upernavik 
	100 rensdyr
	Erhvervsfangst: 8. februar - 28. februar

Fritidsjagt: 8. februar – 28. februar

	Uummannaq 
	
	Erhvervsfangst: 8. februar - 28. februar

Fritidsjagt: 8. februar – 28. februar

	Ilulissat 
	
	Erhvervsfangst: 8. februar - 28. februar

Fritidsjagt: 8. februar – 28. februar

	Qeqertarsuaq


	
	Erhvervsfangst: 8. februar - 28. februar

Fritidsjagt: 8. februar – 28. februar

	Qasigiannguit


	
	Erhvervsfangst: 8. februar - 28. februar

Fritidsjagt: 8. februar – 28. februar

	I alt
	100 rensdyr
	

	Avannaata Kommunia fordeler kvoterne mellem erhvervs- og fritidsfangere fra Upernavik, Uummannaq og Ilulissat.

Kommune Qeqertalik fordeler kvoterne mellem erhvervs- og fritidsfangere fra Qeqertarsuaq og Qasigiannguit.

Brug af snescootere og ATV’er til at forfølge eller fange rensdyr er forbudt. 


	Vestgrønland B - Region 1 – Naternaq – Atarnup Nunaa

	Forvaltningsområde
	Kvote
	Fangstperioder 

	Kangaatsiaq
	100 rensdyr
	Erhvervsfangst: 8. februar - 28. februar
Fritidsjagt: 8. februar – 28. februar

	I alt
	100 rensdyr
	

	Kommune Qeqertalik fordeler kvoterne mellem erhvervs- og fritidsfangere fra Kangaatsiaq-forvaltningsområde.

Brug af snescootere og ATV’er til at forfølge eller fange rensdyr er forbudt. 


Moskusoksekvoter og fangstperioder – Vinter 2027
	Forvaltningsområde Qaanaaq

	Fangstregion
	Kvote 
	Fangstperioder 

	Inglefield Land og 

Prudhoe Land 
	Ikke-opfangede af 60 moskus
	Erhvervs- og fritidsfangst: 1. januar - 15. april  

 

	Kap Atholl 
	Ikke-opfangede af 60 moskus
	Erhvervs- og fritidsfangst: 1. januar - 15. april  



	I alt
	Ikke-opfangede af 120 moskus
	

	Avannaata Kommunia kan fastsætte fangstperioder inden for perioden 1. januar – 15. april. 

Avannaata Kommunia fordeler kvoterne til erhvervs- og fritidsfangerne i forvaltningsområdet.
Brug af snescootere, ATV-er og andre motoriserede transportmidler til forfølgning og fangst af moskusokser er forbudt og disse skal holde en minimumsafstand på 500 meter til moskusokser.


	Moskusoksebestand Naternaq

	Forvaltningsområde
	Kvote 
	Samlet kvote
	Fangstperioder 

	Aasiaat 
	Ikke-opfangede af 26
	Kommune Qeqertalik: Ikke-opfangede af 99
	Erhvervsfangst og fritidsjagt: 
8 februar - 7. marts  

	Qasigiannguit 
	Ikke-opfangede af 26
	
	Erhvervsfangst og fritidsjagt: 
8. februar - 7. marts 

	Kangaatsiaq 
	Ikke-opfangede af 26
	
	Erhvervsfangst og fritidsjagt: 
8. februar - 7. marts

	Qeqertarsuaq

	Ikke-opfangede af 21
	
	Erhvervsfangst og fritidsjagt: 
8. februar - 7. marts 

	Ilulissat

	Ikke-opfangede af 21
	Avannaata Kommunia: 

Ikke-opfangede af 21
	Erhvervsfangst og fritidsjagt: 
8. februar - 7. marts 

	I alt
	Ikke-opfangede af 120 moskusokser
	Ikke-opfangede af 120 moskusokser
	

	Avannaata Kommunia fordeler kvoterne mellem erhvervs- og fritidsfangere i Ilulissat forvaltningsområde.
Kommune Qeqertalik fordeler kvoterne mellem erhvervs- og fritidsfangere i de resterende forvaltningsområder.
Brug af snescootere og ATV’er til at forfølge eller fange moskusokser er forbudt.


	Forvaltningsområde Sisimiut 

	Forvaltningsområde
	Kvote 
	Fangstperiode

	Qeqqata Kommunia
	Ikke-opfangede af 300 moskus
	Erhvervs- og fritidsfangst: 1. februar – 21. februar

	Forvaltningsområde 

Kangaatsiaq
	Ikke-opfangede af 100 moskus
	Erhvervs- og fritidsfangst: 1. februar – 21. februar

	Qeqqata Kommunia fordeler efter ansøgning moskusokse-kvoterne til erhvervs- og fritidsfangere bosiddende i kommunen.

Kommune Qeqertalik fordeler efter ansøgning moskusokse-kvoterne til erhvervs- og fritidsfangere bosiddende i kommunen.
Jagtfrie områder ved Kangerlussuaq fremgår af licenserne.

Brug af snescootere, ATV-er og andre motoriserede transportmidler til forfølgning og fangst af moskusokser er forbudt og disse skal holde en minimumsafstand på 500 meter til moskusokser.


	Forvaltningsområde Maniitsoq 

	Forvaltningsområde
	Kvote 
	Fangstperiode – Jagtområde 1

	Qeqqata Kommunia
	50 moskusokser
	Erhvervs- og fritidsfangst: 8. februar – 28. februar

	Forvaltningsområde
	Kvote
	Fangstperiode - Jagtområde 2

	Qeqqata Kommunia
	100 moskusokser

	Erhvervsfangst: 1. februar – 21. februar


	Forvaltningsområde
	Kvote

	Fangstperiode – Jagtområde 3


	Qeqqata Kommunia


	200 moskusokser


	Erhvervsfangst: 1. februar – 21. februar

	Forvaltningsområde
	Kvote
	Fangstperiode – Jagtområde 4

	Qeqqata Kommunia
	-
	Ingen vinterfangst af moskusokser

	Qeqqata Kommunia fordeler efter ansøgning moskusokse-kvoterne til erhvervs- og fritidsfangere bosiddende i kommunen.
Jagtfrie områder ved Kangerlussuaq fremgår af licenserne.

Brug af snescootere og ATV-er til transport af fangst i Jagtområde 2, 3 og 4 skal følge Qeqqata Kommunia’s kørselsvedtægt.

Brug af snescootere, ATV-er og andre motoriserede transportmidler til forfølgning og fangst af moskusokser er forbudt og disse skal holde en minimumsafstand på 500 meter til moskusokser.


	Ittoqqortoormiit forvaltningsområde

	Bestand
	Kvote
	Fangstperioder

	Scoresbysund Fjord, Jameson Land og Liverpool Land
	60 moskusokser
	Erhvervs- og fritidsfangst: 1. marts - 31. marts



	Kommuneqarfik Sermersooq fordeler efter ansøgning moskusokse-kvoterne til erhvervs- og fritidsfangere bosiddende i forvaltningsområdet.
Brug af snescootere, ATV-er og andre motoriserede transportmidler til forfølgning og fangst af moskusokser er forbudt og disse skal holde en minimumsafstand på 500 meter til moskusokser.


Bilag 2: Fangstregion 1-11 for rensdyr i Vestgrønland.

Bilag 3: Moskusoksebestande i Grønland.

Figur 2. De ni moskusbestande hvor fangst var tifladt 2011, angivet med rad skravering. Omrddernes
starrelse og form er tilnzermelsesvis og antyder bestandenes brug af omrddet mere end den faktuelie
hestandsstarrelse. Det relativt lille omrdde ved Kangerlussuaq indeholder f. eks. den storste
moskusbestand i Vestgraniand. Den store moskushestand i Nordastgraniands Nationalparken er ikke
angivet pd kortet fordi jagt ikke er tifladt. En mindre bestand af uke ndt sterrelse i Nuuk-omrddet
angivet med bid ring.




                        

Bilag 4: Jagtområde 1, 2, 3 og 4 for moskusokser i Maniitsoq forvaltningsområde

Bilag 5: Moskusokseregion Sisimiut inkl. Kommunale bestemmelser.

Bilag 6: Moskusokseregion Naternaq.

Bilag 7: Rensdyrregion Nuussuaq.

